***Ieteicamās darbības valodu mācību jomā, no kurām variet izvēlēties bērnam interesantāko aktivitāti.***

**Datums: 06.05.2020.**

**Tēma: Kukaiņu pasaule**

**Ziņa bērnam: Kukaiņi ir sīki, bet svarīgi dzīvnieki**

**Sasniedzamais rezultāts: Detalizēti attēlo kukaiņu izskatu zīmējot, aplicējot vai veidojot**

**Vecumposms: 1.5 – 3 gadi**

|  |  |  |
| --- | --- | --- |
| Bērna mācību darbības | Ko bērns mācās | Pieaugušo atbalsts |
| **“Bitīte”**  Sāciet rītu labā noskaņojumā, izvingrinot pirkstiņus. **(Skat.pielikums 1.)**  Izveidot papīra bitīti- vienkārša un interesanta darbība, kas būs interesanta mazuļiem. Lielākoties tā sastāv no vienādiem aplīšiem, kas jāizgriež vecākiem jau iepriekš.  Пчелка из бумаги: простая аппликация для самых маленьких | Mācās atpazīt un nosaukt vienkāršas formas, pamatkrāsas un priekšmetus.  Mācās pārvietot priekšmetus. | Rosina bērnu darboties un novērtē viņa centienus, pasakot, ko bērns ir paveicis.  Jautā par redzēto un dzirdēto, aicina bērnu atbildēt ar frāzi vai teikumu. Ja nepieciešams, pareizi atkārto bērna teikto. |
| **“Mārīte”**  Dodieties pastaigā ar bērniem dārzā vai parkā, jūs noteikti satiksiet mārīti. Aplūkojiet to, nosēdiniet uz bērna rokas un saskaitiet punktiņus. Pēc iepazīšanās ar mārīti un tās novērošanas, piedāvājam izvingrināt pirkstiņus (Skat.Pielikums 2) un pēc tam izkrāsot mārīti. (Skat.Pielikums 3). Pēc visu darbu paveikšanas, izlasiet pasaku par mārīti.  <http://www.pasakas.net/pasakas/iesutitas-pasakas/d/divpunktu-marites-piedzivojumi-tuksnesi/>  Кириллица | Божья коровка: почему так назвали насекомое | Mācās nosaukt novērotos kukaiņus.  Atbild uz jautājumiem. | Jautā par novērotā kukaiņa izskatu, palīdz nosaukt raksturīgās pazīmes.  Dod laiku novērošanai, jautā par novēroto. |

**Pielikums 1.**

Labās rokas pirksti savilkti dūrē, rādītājpirksts izstiepts – tā ir “bitīte”

**Zum, zum, zum,**

**Pār ziediem lidoju;**

**Zum, zum, zum,**

**Es čakli strādāju.**

**Pielikums 2.**

Ar labās rokas četriem pirkstiem “tipina” tāpat ka mārīte pa kreiso roku uz augšu līdz elkonim. Viegli labās rokas pirkstu piesitieni pa kreiso roku. Sasit plaukstas un paslēpj rokas aiz muguras.


**Mārīte pa roku lien,**

**Augšup, augšup, augšup vien!**

**Piesit savām kājiņām,**

**Žvikts – uz savām mājiņām!**

**Pielikums 3**.



**Vecumposms: 3-4 gadi**

|  |  |  |
| --- | --- | --- |
| Bērna mācību darbības | Ko bērns mācās | Pieaugušo atbalsts |
| Bērniem ļoti patīk dažādi pūšanas vingrinājumi, kas veicina arī pareizu skaņu izrunu ( veicina pareizu izelpu). Mājas apstākļos no dažādiem materiāliem varat izveidot trasi pa kuru bērns ar salmiņu pūš bumbiņu , ja ir brāļi vai māsas, tad var rīkot sacensības. | Pūšanas vingrinājumi pareizu skaņu izrunu. | Palīdz izveidot trasi, sagatavot nepieciešamos materiālos, to izveidei. |
| Dodieties pastaigā. Pārrunājiet novērotos kukaiņus, to izskatu un izveidojiet tos no dabas materiāliem. | Atpazīst un nosauc pazīstamos kukaiņus | Organizē pastaigu. Palīdz sameklēt dabas materiālu un veidot kukaiņus. |

**Vecumposms: 4-5 gadi**

|  |  |  |
| --- | --- | --- |
| Bērna darbība | Ko bērns mācās | Pieaugušo atbalsts |
| Atrod vecāka nosaukto vai paša bērna iedomāto burtu (M, T, B..) , nosauc kukaini, kas sākas ar šo skaņu un, ar vecāka atbalstu, izveido teikumu.  Vēro telpu vai vidi sev apkārt, ar vecākiem pārrunā ko redz, nosauc visus redzamos priekšmetus un materiālus.  **Spēle “Krausim kuģus”** skaņu diferencēšanai.  Bērns kopā ar vecāku izvēlas vienu skaņu, piemēram skaņu A. Katrs spēles dalībnieks iedomājas vārdu, kas sākas ar skaņu A un cits pēc cita saka: Es kraušu kuģī apelsīnus ( apavus, akmeņus…). Spēle turpinās līdz brīdim, kad vairs neviens nevar izdomāt vārdu ar skaņu A. Tad izvēlas citu sākuma (beigu) skaņu.  Bērns iesaistās skaņu spēlē.  Cenšas atšķirt priekšmeta nosaukuma sākuma ( beigu) skaņu.  Pārrunā, kura skaņa vārda sākumā (beigās) ir biežāk sastopama, kura- retāk. | Darbojoties iepazīst sev nozīmīgus burtus.  Pareizi izrunā divskaņus un līdzskaņus.  Stāsta saskaņojot vārdus pēc nozīmes, par redzēto, dzirdēto, piedzīvoto.  Atbild uz jautājumu un dažreiz uzdod vienkāršus, īsus jautājumus, saistītus ar ikdienu.  Atbild uz vienkāršiem jautājumiem par zināmiem priekšmetiem, dzīvām būtnēm.  Praktiskā darbībā iepazīst un nosauc no plastmasas, papīra, akmens, koka izgatavotu priekšmetu īpašības.  Atpazīt skaņu vārda sākumā(beigās), vingrina savas skaņu izšķirtspējas. | Uz A4 lapas haotiski uzraksta alfabēta burtus. Nosauc konkrētu burtu un ļauj bērnam to atrast.  Piedāvā bērnam vērot skatu pa logu vai savu istabu, mudina nosaukt visus priekšmetus kuri ir no koka, stikla, plastmasas utt.  Piedalās spēlē kopā ar bērnu.  Iesaista arī citus ģimenes locekļus.  Izskaidro spēles noteikumus ,rāda piemēru.  Rosina refleksiju, jautā: kura skaņa bija sastopama visbiežāk? |

**Vecumposms: 5-6 gadi**

|  |  |  |
| --- | --- | --- |
| Bērna mācību darbības | Ko bērns mācās | Pieaugušo atbalsts |
| * Bērns noklausās pasaku (var gan internetā, gan vecāku lasījumu). * Pēc pasakas klausīšanās, vingrinās atstāstīt to, pastāstīt par tēliem, kuri darbojās pasakā. * Stāsta mainot balss intonāciju, precīzi izrunā skaņas, runā pilniem teikumiem. * Pēc pasakas noklausīšanas, bērns, to var arī uzzīmēt, pastāstīt par zīmēto. | Saprotami un secīgi stāsta par redzēto, dzirdēto. | Palīdz bērnam ieslēgt pasaku no interneta vietnes pasakas.net vai youtube vietnē, vai arī nolasa to no grāmatas. |
| Pastaigas laikā vēro kukaiņus, ja iespējams, pēta to krāsu, formu, kāju skaitu u.c. , izrunā redzēto. | Klausās tekstu, nosauc tajā darbojošās personas, atstāsta notikumus.  Papildina vārdu krājumu ar kukaiņu nosaukumiem, to pazīmēm. | Kopīgi ar bērnu pārrunā par pasakā dzirdēto, mudina bērnu runāt pilniem teikumiem. |

<http://www.pasakas.net/pasakas/latviesu-pasakas/meza-pasakas/k/ka-skudra-kluva-par-pasu-stiprako/>;

<http://www.pasakas.net/pasakas/iesutitas-pasakas/d/divpunktu-marites-piedzivojumi-tuksnesi/>;

<https://m.youtube.com/watch?v=TPb-koj8JyI>;

<https://m.youtube.com/watch?v=kq1dh2tcgMs>;

**Tautasdziesmas par kukaiņiem:**

Bite nesa medutiņu  
 Ar ozola kanniņām.  
 Nes, bitīte, nodzerties  
 Zeltītā krūziņā!  
 Kukaini, ragaini,  
 Tev grezni svārki,  
 Ne tādi kungam,  
 Ne ķēniņam.  
 Circenītis sievu veda  
 No krāsnītes kamburī;  
 Visu dienu zeme rīb,  
 Circenim dancājot.

**Pirkstiņ rotaļas par kukaiņiem:**

Dili, dili, dili din,  
Atskan zvaniņš dzin, dzin, dzin! (Skandina iedomātu zvaniņu.)  
Pamodina vabolīti, (Saliektus labās rokas pirkstus kustina atdarinot vabolīti.)  
Pamodina taurenīti, (Kopā krusteniski saliek abu roku plaukstas kā tauriņa spārnus, kustina.)  
Mostas apkārt viss, kas jauks, (Izpleš rokas.)  
Mosties, mosties, mīļais draugs. (Sit plaukstas.)

Pūšam, pūšam balonu (Rokas pie mutes, rāda, kā “pūš” balonu.)  
Tādu lielu, apaļu. (Rāda, cik liels būs balons – izplešot rokas un veidojot apli.)  
Atlidoja odiņš sīks – īīī! (Izrunā “īīī” no klusa līdz skaļam saucienam.)  
Pārplīst balons – tas nekas! (Sasit plaukstas un izteiksmīgi atmet ar roku.)

**Mīklas par kukaiņiem:**

* Raiba gotiņa, zelta radziņi. Atbilde: Bite.
* Mazs, mazs vīriņš, ass, ass cirvītis, kur cērt, tur pampst. Atbilde: Bite.
* Maza, maza gotiņa, salds, salds pieniņš. Atbilde: Bite un medus.
* Simts māsiņas vienu lakatu vīlē. Atbilde: Bites taisa šūnas.
* Te bij, te nav. Atbilde: Blusa.
* Melna ķēvīte, neviens nevar paglaudīt. Atbilde: Blusa.
* Asins tētiņš līkām kājām. Atbilde: Ods.
* Bez rokām, bez stellēm auž vadmalu, auž tīklus. Atbilde: Zirneklis.

**Vecumposms: 6-7 gadi**

|  |  |  |
| --- | --- | --- |
| Bērna mācību darbības | Ko bērns mācās | Pieaugušo atbalsts |
| Bērns min mīklas par kukaiņiem un uzzīmē mīklas  atminējumus.  Bērns pārraksta vai pieraksta mīklas atminējumus  (atkarībā no bērna zināšanām un spējām)  6-7 gadīgie bērni nosauc visas skaņas vārdos. | Mīklu minēšana.  Mācās paši izdomāt mīklas.  Patstāvīgi īsteno savu ieceri –  zīmējumā.  Pilnveido prasmes rakstīšanā,  lasīšanā. | Palīdz bērnam izlasīt mīklas.  Vecāks nodrošina nepieciešamos  materiālus, lai uzzīmētu mīklas  atminējumus.  Pievērš uzmanību, rakstīšanai,  lasīšanai, pareizai skaņu izrunai. |
| **Mīklas**  Melns kā velns, nav velns,  Rūc kā bite, nav bite. (dundurs)  Kas stāv pie griestiem ar kājām uz augšu. (zirneklis)  Kas taisa tiltus bez neviena baļķa. (zirneklis)  Mazs, mazs vīriņš,  Ass, ass cirvītis,  Kur cērt, tur pampst. (Bite)  Otram kož, pats mirst.(Bite)  Pie vienas mazas pilsētiņas  Simtiem karavīru griežas.(skudras)  Bez rokām, bez cirvja uztaisa māju. (Bites)  Satiekas uz ceļa un viens otru pazīst, bet nezin, no kurām mājām. (Bite)  Balss sīka, sīciņa,  Deguns garš;  Kas mani nosit,  Lej savas asinis (ods)  **Kam spārni, tas lido.**  Rotaļnieki sasēžas rindā un vienu ievēl par savu priekšnieku. Viņš sauc: “kam spārni, tas lido! Pīle lido, bite lido, galds lido, suns lido, putns lido utt.” Rindā  sēdētāji “plivina” rokas pie tiem, kas lido un saka: ”Lido, lido... .” Pie citiem  nosauktajiem vārdiem, piemēram “galds, suns...”, rokas “neplivina”, bet saka –  “nelido”. Ja kāds, pieminot to kas lido “neplivina “rokas, tam jādod ķīla. Arī tas,  kurš “plivina” rokas aplamā reizē, kļūst par ķīlnieku. Vēlāk ķīlas jāizpērk.  **Pasaka par kukaiņiem**  <http://www.pasakas.net/pasakas/iesutitas-pasakas/d/divpunktu-marites-piedzivojumi-tuksnesi/> | Attīsta uzmanības noturību,  runāšanas un klausīšanās prasmes. | Pasaku var noklausīties vai izlasīt.  Ja mājās ir iespējams, izprintēt darblapas un spēles. Sagatavot krāsainu papīru, līmi, šķēres u.c.  Pārrunā ar bērnu pasakā dzirdēto, uzdod  jautājumus. |

